Amalie Iuel

Amalie Hammild Iuel (født 1994) er en danskfødt norsk friidrettsutøver som representerer IK Tjalve. Hun konkurrerer i mangekamp, hekkeløp og sprintløp. Hun har fire NM-gull på 400 meter og sju NM-gull på 400 meter hekk, og har gull på 400 meter hekk fra Lag-EM 2019, der Norge deltok i First League.

 Bakgrunn 
Amalie Hammild Iuel ble født 17. april 1994 i Ålborg (Danmark), med dansk mor og dansknorsk far. De flyttet til Norge da hun var to og et halvt år gammel, og hun har vokst opp på Bekkestua i Bærum.Budstikka - Amalie Iuel med OL i blikket, besøkt 13. februar 2016. Hun bodde i Norge til hun var tolv år gammel, deretter bodde hun mye utenlands (blant annet Namibia, Pakistan, Dubai, Thailand) i forbindelse med farens jobb.VG.no - Stortalentet ble norsk for to uker siden - nå skal Iuel løpe for U23-EM-medalje, besøkt 13. februar 2016. Hun ble uteksaminert fra International School of Bangkok i 2013, og studerte ved University of Southern California (USC) i Los Angeles fra 2013 til 2017.BT.no - Norsk rekord av Amalie Iuel, besøkt 13. februar 2016.Aftenposten.no - Norge avviste Amalie (23) gang på gang: - Var én time fra å gi opp norsk statsborgerskap, besøkt 4. august 2018.

Hun representerte Danmark internasjonalt fram til hun fikk norsk statsborgerskap i juni 2015, og har representert Norge fra og med U23-EM i friidrett 2015. Etter avsluttede studier innen «Human Biology» ved University of Southern California i mai 2017 flyttet hun tilbake til Norge. Hun trenes av Leif Olav Alnes, sammen med bl.a. Karsten Warholm.TV2.no - Faren truet med å sende Amalie Iuel hjem fra USA, besøkt 4. august 2018.

 Idrettskarriere 
 2013 
Iuel deltok i Junior-NM i friidrett 2013, der hun vant 400 meter.Budstikka - Helt fantastisk mesterskap , besøkt 14. februar 2016. Hun deltok også på IL Tyrvings stafettlag som fikk sølv på 1000 meter stafett.Andro Data - Junior NM - Resultatliste 04.08.2013, besøkt 13. februar 2016.

 2014 
Hun vant sjukamp i Pac-12 Conference i mai 2014.Pac-12.com - USC freshman Amalie Iuel wins Pac-12 heptathlon championship , besøkt 14. februar 2016. Dette er et universtitetsmesterskap mellom tolv universiteter i det vestlige USA. Hun fikk 5378 poeng, som plasserte henne på syvendeplass på USCs «all-time list». Dette var også hennes andre sjukamp noensinne; hennes første var i mars, da hun fikk 4877 poeng i Aztec Invitational. Hun løp 400 meter på 59,74 i NCAA-mesterskapet i 2014, og ble utnevnt til All-American. NCAA-mesterskapet er det nasjonale mesterskapet for college og universiteter i USA. Hun satte også personlig rekord på 400 meter innendørs, med 56,52 sekunder, i Cherry & Silver Invite i januar.

 2015 
I Florida Relays i april løp hun 400 meter hekk på 55,92, og kom med det på fjerdeplass på USCs «all-time list». I Pac-12 Conference 2015 kom hun på andreplass på samme øvelse. Hun deltok på USCs stafettlag som vant 4 × 400 meter i Pac-12. I NCAA-mesterskapet 2015 kom hun på sjuendeplass på 400 meter hekk, og ble igjen utnevnt til All-American da stafettlaget deres kom på andreplass på 4 × 400 meter. I NCAA-mesterskapet innendørs kom de på tredjeplass på 4 × 400 meter. 

Hun kom på tredjeplass i sjukamp i Pac-12-mesterskapet i mangekamp, med ny personlig rekord på 5610 poeng.

I juli representerte hun Norge internasjonalt for første gang, da hun deltok i U23-EM i friidrett i Tallinn. Der kom hun på femteplass på 400 meter hekk, med ny norsk U23-rekord på 56,36 sekunder. Hun var tre hundredels sekund unna den norske rekorden på denne distansen.Dagbladet.no - Femteplass for Amalie Iuel i U23-EM, besøkt 14. februar 2016. Hun deltok også på 400 meter i VM i friidrett 2015, men ble slått ut i innledningsaheatet, der hun løp på 56,59 sekunder, og fikk 26. beste tid. Hun var uheldig i dette løpet, og slo kneet i de første hekken, som gjorde at hun mistet mye fart.NRK Sport - Her går det galt for Amalie (21): – Jeg krasjet hardt, besøkt 14. februar 2016.

 2016 
I Conference Clash den 23. januar løp hun 400 meter innendørs på 52,94, som var personlig rekord, norsk U23-rekord og neste beste tid i verden hittil i år.Norges Friidrettsforbund - Amalie Iuel med superløp på 400m, besøkt 14. februar 2016. Hun vant dette stevnet. Hun satte også personlig rekord på 60 meter hekk i dette stevnet, med 8,61 sekunder, og i lengde med 5,87 meter innendørs.

I februar deltok hun i innendørsstevnet New Mexico Classic i Albuquerque, og satte norsk rekord på 400 meter med tiden 52,78.Aftenposten.no - Norsk rekord av Amalie Iuel, besøkt 14. februar 2016. Den 13. februar satte hun ny norsk rekord på 400 meter innendørs i Tyson Invitational i Fayetteville, der hun løp på 52,52 sekunder.Dagbladet.no - Stortalentet Amalie (21) stormet inn til norsk rekord, besøkt 14. februar 2016. I samme stevne satte hun også personlig rekord på 60 meter hekk, med 8,51 sekunder.

Fra 26. til 27. februar deltok hun i MPSF Indoor Championships i Dempsey Indoor-hallen i Seattle, og satte personlig rekord på 60 meter med 8,48 og kulestøt med 11,07 meter, og hun satte også personlig rekord i femkamp med 4444 poeng, men dette var hennes første femkampkonkurranse innendørs.USC Trojans - Iuel, Sloan And Jones Wins Events On First Day Of MPSF Championships , besøkt 28. mars 2016. Sammenlagt vant hun denne konkurransen, 298 poeng foran Liz Harper.CUBuffs.com - 2016 MPSF Indoor Track and Field Results, 28. mars 2016. Poengsummen 4444 poeng var 118 poeng over Ida Marcussens norske rekord, men ble ikke godkjent som ny norsk rekord, fordi banen er 300 meter lang, og ikke 200 meter som er kravet.Aftenposten - Iuels rekordresultat blir trolig ikke ny rekord, besøkt 28. mars 2016.

I NCAA-mesterskapet innendørs 11. og 12. mars i Birmingham i Alabama satte hun tre nye personlige rekorder; 1,80 i høydehopp, 11,08 i kulestøt og 6,15 i lengdehopp. Dette gjorde at hun satte norsk rekord med 4425 poeng, og hun var bare 7 poeng bak Taliyah Brooks på andreplass. Kendell Williams vant dette NCAA-mesterskapet.

I mars deltok hun i Trojan Invitational i Los Angeles, og satte ny personlig rekord på 100 meter hekk, med 13,72 sekunder den 19. mars. I Power Conference Cardinal-stevnet i Los Angeles løp hun 400 meter hekk på 57,33, og ble kvalifisert til EM i friidrett 2016.

Hennes første sjukamp for året var i Sam Adams Combined Events i Santa Barbara i begynnelsen av april. Hun satte personlig rekord i høyde (1,75), lengde (6,04) og 800 meter (2:08,41), og satte også personlig rekord sammenlagt, med 5799 poeng, som var 189 poeng foran hennes tidligere personlige rekord.Friidrett1 - Flere sterke resultater i helgen , besøkt 6. juni 2016 Dette holdt til femteplass i konkurransen, som ble vunnet av Lindsay Schwartz med 5991 poeng. Den 17. april løp hun 400 meter hekk på 56,37, som var fire hundredeler bak norgesrekorden.Friidrett1 - Amalie Iuel fire hundredeler bak norsk rekord , besøkt 6. juni 2016. Dette holdt til andreplass i Mt. SAC Relays.

Den 7. til 8. mai deltok hun i Pac-12 Multi Events Championship, der hun vant sjukampen foran henholdsvis Alyssa Thompson og Liz Harper.Go Huskies - Pac 12 Championships 2016 - 5/7/2016 to 5/15/2016, besøkt 6. juni 2016. Hun satte personlig rekord sammenlagt med 6011 poeng, og satte også personlig rekord på 200 meter (23,41), 800 meter (2:06,34), høyde (1,84) og kulestøt (11,63). Poengsummen hennes på 6011 poeng var den tredje beste noen sinne av en nordmann, og oppfylte kvalifiseringskravet til EM i friidrett 2016. 6011 poeng plasserte henne også på andreplass på University of Southern Californias toppliste, 68 poeng bak Wendy Browns skolerekord fra 1988. Etter disse resultatene ble hun også kåret til 2016 Pac-12 Track & Field Women’s Field Athlete of the Year, av Pac-12 Conference.USC Trojans - Iuel Named 2016 Pac-12 Women's T&F Field Athlete Of The Year , besøkt 7. juni 2016. Hun skadet albuen på treningen før Pac-12 Championships som ble arrangert 14.–15. mai, og måtte trekke seg fra dette mesterskapet etter to øvelser.

Albueskaden gjorde at hun måtte stå over kastøvelser noen uker, og hun måtte derfor fokusere på 400 meter hekk i skadeperioden.NRK.no - Norsk OL-håp med brudd i albuen, besøkt 7. juni 2016. Hun stilte på 400 meter hekk i NCAA Regions i slutten av mai, og løp der på 56,90, som var ett sekund bak OL-kravet.

Den 23. mai deltok hun i Norwegian Grand Prix på Bislett på 400 meter. Til tross for at hun fløy til Norge fra USA tre dager tidligere, og hadde «amerikansk tid» i kroppen, satte hun ny norsk U23-rekord (og personlig rekord) med tiden 52,85 sekunder, som var under kravet til EM i friidrett, og over tre sekunder raskere enn sin forrige personlige rekord. Tiden var også ny klubbrekord for Tyrving og kretsrekord for Akershus.Aftenposten.no - Iuel slettet 50 år gammel rekord, besøkt 26. juni 2016. Den forrige klubb- og kretsrekorden hadde Berit Berthelsen, fra 1966.

I EM i friidrett 2016 fikk hun 6. beste tid i innledningsheatet, med 56,98, og gikk videre til semifinalen. I semifinalen satte hun ny norsk rekord, med tiden 55.79, og ble med det også kvalifisert til Sommer-OL 2016. Tiden hennes var 4. best i semifinalene, og hun gikk dermed også til finalen. I juli vant hun 400 meter hekk i NM i friidrett 2016, med ny mesterskapsrekord på 57,06. Dette var hennes første NM-gull.

I Sommer-OL 2016 i Rio de Janeiro løp hun på 56,75 i sitt heat, og gikk ikke videre til semifinalen.

 2017 
Iuel sesongåpnet med 52,85 på 400 meter i et stevne i Fayetteville, og 19. mars 2017 satte hun ny norsk rekord på 400 meter med tiden 51,81 sekunder i USC Trojan Invitational i Los Angeles.NRK.no - God sesongstart for Iuel, besøkt 19. mars 2017.VG.no - Amalie Iuel smadret den 26 år gamle rekorden, besøkt 19. mars 2017.

Hun forbedret den norske rekorden på 400 meter hekk til 55,38 i stevnet International Battle on the Bayou i Louisiana den 8. april. Dette var også årsbestenotering i verden, og oppfylte kravet til VM i friidrett 2017.Dagbladet.no - Norsk friidrettsbragd: Amalie Iuel banket til med årsbeste i verden, besøkt 8. april 2017.NRK.no - Glad Iuel VM-klar etter norsk rekord: – Mindre press, besøkt 8. april 2017.

I mai avsluttet hun studiene ved University of Southern California, og flyttet til Norge. Hun begynte da å trene sammen med Karsten Warholm og hans trener Leif Olav Alnes.SMP.no - Norge avviste Amalie (23) gang på gang: - Var én time fra å gi opp norsk statsborgerskap , besøkt 25. desember 2019.

Norge deltok i first league i Lag-EM i friidrett 2017, og Iuel deltok på 400 meter. Hun fikk beste tid i kvalifiseringsheatene, med tiden 56,51, og kvalifiserte seg med det til finalen.NRK.no - Iuel best i kvaliken, besøkt 23. juni 2017. I finalen løp hun på 55,68, og kom på andreplass bak Petra Fontanive fra Sveits. 

Hun representerte Norge under VM i friidrett 2017, og ble slått ut i forsøksheatet både på 400 meter og 400 meter hekk. På 400 meter løp hun på 52,55, som var 33. beste tid, og på 400 meter hekk løp hun på 56,42. som var 23. beste tid. I NM i friidrett 2017 vant hun 400 meter og 400 meter hekk.

 2018 
Hun deltok i Dimna Games 2018, og vant der 400 meter. Utendørs kom hun på tredjeplass på 200 meter og førsteplass på 300 meter hekk i Florø Friidrettsfestival. På 400 meter hekk i Bislett Games satte Iuel ny norsk rekord på 55,26, og kom der på sjetteplass. Hun vant 400 meter under Världsungdomsspelen 2018, med ny mesterskapsrekord på 56,07.Track and Field - Världsungdomsspelen 2018-06-29/07-01, besøkt 4. august 2018.

I juli deltok hun på 400 meter i Diamond League-stevnet London Grand Prix, der hun løp på 51,99 og kom på åttendeplass. Hun deltok i 400 meter hekk under EM i friidrett 2018, men ble slått ut i semifinalen. Under NM i friidrett 2018 vant hun 400 meter. 

 2019 
Hun kom på andreplass på 400 meter i Karsten Warholm International 2019, bak Evelin Nadhazy fra Ungarn. 

Den 2. juni deltok hun i Grand Prix Gliwice i Polen, og satte der norsk rekord på 400 meter hekk med 55,15 sekunder.Dagbladet.no - Amalie Iuel med ny norsk rekord: - Superdigg!, besøkt 3. juni 2019. I Diamond League 2019 kom hun på femteplass på 400 meter hekk under Bislett Games og sjetteplass i Athletissima i Sveits. I juli deltok hun i Sommeruniversiaden 2019 i Napoli i Italia, og fikk der bronse, bak hhv. Ayomide Folorunso og Zeney Van Der Walt.Friidrett1 - Bronse til Amalie Iuel under Universiaden, besøkt 11. juli 2019. Hun deltok i NM i friidrett 2019, og vant der 400 meter hekk med ny mesterskapsrekord på 56,07 sekunder. Hun vant også 400 meter, for tredje år på rad. 

Norge deltok i First League i Lag-EM i friidrett 2019, og Iuel vant der 400 meter hekk med 55,80 sekunder, et drøyt sekund foran Femke Bol fra Nederland. Under VM i friidrett 2019 i Doha forbedret Iuel sin norsk rekord på 400 m hekk med 43 hundredeler til 54,72. Hun vant sitt heat og fikk den nest beste tiden av samtlige i kvalifiseringen.https://www.nrk.no/sport/iuel-med-soleklar-norsk-rekord-i-forsoket-_-utklasset-feltet-1.14725512

I desember 2019 skiftet hun klubb fra IL Tyrving til IK Tjalve.Dagbladet.no - Iuel bytter klubb, besøkt 17. desember 2019.

 2020 
Den 1. februar 2020 vant hun 400 meter under NM i friidrett innendørs 2020, med ny norsk rekord på 52,25 sekunder.Norsk Friidrett - Norsk rekord av Amalie Iuel og Marcus Thomsen, besøkt 1. februar 2020. Hun fikk også gull på 4 x 200 meter stafett. Hun vant 400 meter under Nordisk mesterskap i friidrett innendørs 2020, som ble arrangert i Helsingfors. Utendørs kom hun på andreplass på 300 meter hekk under Impossible Games, og hun kom på tredjeplass på 400 meter hekk under BAUHAUS-galan. Under NM i friidrett 2020 vant hun 400 meter hekk, og vant kongepokalen for denne seieren. I tillegg fikk hun gull på 1000 meter stafett sammen med Tjalve IK.World Athletics - Amalie Iuel - Results, besøkt 10. september 2021. 

 2021 
Hun sesongdebuterte utendørs under Boysen Memorial i juni, der hun vant 400 meter hekk. Under Bislett Games kom hun på fjerdeplass på 400 meter hekk, der hun løp på 55,04. Hun deltok på 400 meter hekk under Sommer-OL 2020 i Tokyo, og gikk videre fra forsøksheatet der hun løp på 55,65. Da semifinalen skulle starte regnet det, og hun falt da hun tok en prøvestart før løpet. I tillegg fikk hun registrert en tyvstart, men fikk likevel starte løpet, og løpe under protest. Hun løp etter dette ikke et godt løp, og endte sist i sitt heat med 57,61 sekunder. Hun endte opp med å ikke bli diskvalifisert, men står med advarsel. Hun løp etter dette 400 meter hekk på 55,13 under Silesia Memoriał i Polen, og hun satte norsk rekord på 400 meter under Weltklasse Zürich, der hun løp på 51,64 sekunder og vant World Class-øvelsen der (ikke en del av Diamond League).VG.no - Amalie Iuel satte norsk rekord på 400 meter, besøkt 10. september 2021.

 2022 
Under Bislett Games i 2022 løp hun på Norges lag som satte norsk rekord på 4 × 400 meter stafett med tiden 3.28,58. Hun vant 400 meter hekk under NM i friidrett 2022, og fikk kongepokalen for denne prestasjonen. På 400 meter hekk kvinner under VM i friidrett 2022 i Eugene satte hun personlig rekord med 54,70 i forsøksheatet. Hun ble utslått i semifinalen. Hun nådde finalen på 400 meter hekk under EM i friidrett 2022, og endte der på femteplass. Hun avsluttet sesongen med en andreplass på 400 meter under ISTAF 2022 i Berlin.

 2023 
Iuel konkurrerte ikke i 2023, fordi hun var gravid, og fødte barn 1. september.

 2024 
I stafett-VM i friidrett 2024 på Bahamas i mai løp Iuel på Norges lag som senket den norske rekorden på 4 × 400 meter stafett til 3.26,89 i forsøksheatet. Hun løp sammen med Josefine Tomine Eriksen, Lakeri Ertzgaard og Henriette Jæger. Iuel løp igjen andre etappe da rekorden ble senket med ett hundredel dagen etter. Ertzgaard var da erstattet med Elisabeth Slettum på tredje etappe. I finalen løp Norge inn til femteplass og forbedret rekorden til 3.26,88.https://www.friidrett.no/nyhet/2024/mai-2024/ I EM i friidrett 2024 – 4 x 400 m stafett kvinner 11. juni 2024 ble rekorden forbedret ytterligere til 3.26,05 – med Iuel på fjerde etappe. Norge var beste lag av dem som ikke kvalifiserte seg til finalen. Hun fikk to gullmedaljer under NM i friidrett 2024; hun vant 400 meter hekk individuelt, og IK Tjalve vant 1000 meter medleystafett.

Under Sommer-OL 2024 ble hun slått ut i semifinalen på 400 meter hekk, der hun løp på 54,88.

 2025 
Iuel sesongdebuterte 3. mai under Yangtze Delta Athletics Diamond Gala, som erstattet Shanghai Diamond League, der hun vant et 400 meterløp utenfor Diamond League-øvelsene. Hun deltok på Norges stafettlag som deltok i stafett-VM i friidrett 2025, der Norge kom på fjerdeplass på 4 x 400 meter stafett med ny norsk rekord på 3:25,35. Den 24. mai vant hun 400 meter hekk under Boris Hanžeković Memorial i Zagreb, og en uke senere vant hun samme øvelse under Kip Keino Classic i Nairobi, der hun løp på 54,80. Den 12. august 2025 satte hun personlig rekord med 54,66 på 400 meter hekk under et stevne i Budapest. Fire dager senere forbedret hun sin personlige rekord til 54,38 under Diamond League-stevnet i Chorzów i Polen.

I VM 2025 i Tokyo forbedret Aks, Iuel, Ertzgaard og Jæger stafettrekorden ytterligere, først til 3.23,84 i forsøksheatet og deretter til 3.23,71 i finalen, der de kom på sjetteplass.

 Medaljer i norske mesterskap 
Plassering Øvelse ÅrGull  400 meter  2017, 2018, 2019, 2021Gull  400 meter hekk  2016, 2017, 2019, 2020, 2022, 2024, 2025Gull  400 meter innendørs  2020Gull  1000 meter stafett  2017, 2018, 2020, 2024, 2025Gull  4x100 meter stafett  2018Gull  4x400 meter stafett  2018, 2019Gull  4x200 meter stafett innendørs  2020Sølv  400 meter hekk  2012Bronse  1000 meter stafett  2016

 Utmerkelser 
 2017 - Månedens friidrettsutøver i Europa (for april 2017), Det europeiske friidrettsforbundetDagbladet.no - Amalie Iuel kåret til Europas beste i april: - Jeg ble først forvirret. Det er helt utrolig (arkivert), besøkt 8. mai 2017.

 Referanser 
friidrett.no: NM 400 meter kvinner. 
friidrett.no: NM 400 meter hekk kvinner. 
friidrett.no: NM 400 meter innendørs kvinner. 

 Eksterne lenker 


  Profil hos University of Southern California
  Intervju med Daily Trojan

Kategori:Nordmenn født i Danmark
Kategori:Norske hekkeløpere
Kategori:Norske mangekjempere
Kategori:Norgesmestere i friidrett
Kategori:Danske friidrettsutøvere
Kategori:Deltakere for Norge under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Norge under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Norge under VM i friidrett 2015
Kategori:Deltakere for Norge under VM i friidrett 2017
Kategori:Deltakere for Norge under VM i friidrett 2019
Kategori:Deltakere for Norge under VM i friidrett 2022
Kategori:Friidrettsutøvere for IL Tyrving
Kategori:Juniornorgesmestere i friidrett
Kategori:Kongepokalvinnere i friidrett
Kategori:Deltakere for Norge under EM i friidrett 2022
Kategori:Nordmenn av dansk opphav
Kategori:personer fra Aalborg
Kategori:Deltakere for Norge under EM i friidrett 2024
Kategori:Deltakere for Norge under VM i friidrett 2025
Kategori:Universiade-bronsemedaljevinnere for Norge